Այս անգամ էլ ձգտել ենք գնալ մեր հերոսների, տվյալ դեպքում՝ թիֆլիսյան հրաշալի գերդաստանի ճանաչված, քիչ թե շատ հայտնի ներկայացուցիչների հետքերով, ձգտել հասկանալ նրանց թողածի արժեքը: Դրա համար հազարավոր կիլոմետրեր ենք կտրել՝ Երևանից Թբիլիսի ճանապարհն ենք անցել, Թբիլիսիից գնացել, հասել Ստավրոպոլ, այնտեղից էլ Կրասնոդար՝ նախկին Եկատերինոդար: Ավելի հեռուներին ենք հառել մեր հայացքը՝ մինչև Սանկտ Պետերբուրգ, ուր իրենց ուսումն ու կրթությունն են ստացել Թամամշևների արժանավոր զավակները: